open-index/open-wikipedia-markdown huggingface dataset:
पेच नदी

**पेच** () पूर्वी अफ़ग़ानिस्तान में स्थित एक नदी है। यह नूरिस्तान प्रान्त के मध्य भाग में हिन्दु कुश पर्वतों की बर्फ़ और हिमानियों (ग्लेशियरों) से शुरु होकर दक्षिण-दक्षिणपूर्व दिशा में कुनर प्रान्त में प्रवेश करती है और प्रान्तीय राजधानी असदाबाद के पास कुनर नदी में विलय हो जाती है। नदी की बहुत सी बाई और दाई उपनदियाँ हैं जो कई वादियाँ बनती हैं जिनमें चपा दरा, वेयगल, कोरंगल, वटापूर और शरयाक शामिल हैं।

## पेच वादी के लोग
पेच नदी और उसकी उपदियों की घाटियों में पश्तो बोलने वाले पठान लोग बहुसंख्यक हैं और यहाँ उनका साफ़ी क़बीला बसा हुआ है। इसके अलावा यहाँ नूरिस्तानी लोग भी रहते हैं और आशकूनू भाषा भी बोली जाती है, जो एक नूरिस्तानी भाषा है।

## इन्हें भी देखें
*कुनर नदी
*नूरिस्तान प्रान्त
*कुनर प्रान्त

## सन्दर्भ


श्रेणी:अफ़्गानिस्तान की नदियाँ
श्रेणी:सिन्धु नदी की उपनदियाँ
श्रेणी:नूरिस्तान प्रान्त
श्रेणी:कुनर प्रान्त
बीए पास

***बीए पास***  बॉलीवुड की 2013 में प्रदर्शित हिन्दी फ़िल्म है जिसका निर्देशन अजय बहल ने किया है तथा निर्माता भरत शाह हैं। फ़िल्म में मुख्य अभिनय पात्र शिल्पा शुक्ला, शादाब कमाल, राजेश शर्मा और दिब्येन्दु भट्टाचार्य हैं। इसके वितरक वीआईपी बैनर तले भारत शाह हैं। यह फ़िल्म मोहन शुक्ला की २००९ में रचित लघु कहानी 'द रेलवे आँटी' से संकलित है।

फ़िल्म को पहले 12 जुलाई 2013 को जारी करना तय किया गया था लेकिन भाग मिल्खा भाग के प्रदर्शन के कारण इसकी प्रदर्शन तिथि आगे बढ़ाकर 2 अगस्त 2013 कर दी गयी थी।

## पटकथा
मुकेश (शादाब कमाल) अपने मां-बाप के गुज़रने के बाद दिल्ली में अपनी बुआ (गीता शर्मा) के पास रहने के लिए आ जाता है। उस पर अपनी दो बहनों की ज़िम्मेदारी भी है जो एक दूसरे शहर में हॉस्टल में रहती हैं। मुकेश का कोई अकादमिक भविष्‍य नहीं है। उसकी मौजूदा हालत भी खस्‍ता ही है। यही कारण है कि वह अपनी बुआ के पास रहता है। मुकेश की बुआ और उनका बेटा उसे अपने यहां नहीं चाहते एवं उसे बेरोज़गार रहने के लिए हमेशा ताने देते रहते हैं। एक दिन सारिका (शिल्पा शुक्ला) जो कि उसकी बुआ की दोस्त है मुकेश से मिलती है। वो मुकेश को किसी बहाने से अपने घर बुलाती है और उससे शारीरिक संबंध बनाने की कोशिश करती है। फिर दोनों नियमित तौर से सारिका के घर मिलने लगते हैं। कुछ दिनों बाद सारिका उसे ऐसी अमीर महिलाओं के पास शारीरिक संबंध बनाने के लिए भेजने लगती है जो अपने पति के साथ सेक्स संबंधों से संतुष्ट नहीं है। मुकेश को अपनी ये जीवनचर्या पसंद नहीं आती है लेकिन उसे पैसे कमाने के लिए मजबूरी में ये काम करना पड़ता है। सारिका की सास (शांतिदेवी) को कुछ गड़बड़ होने का अहसास होता है और वो अपने बेटे यानी सारिका के पति खन्ना (राजेश शर्मा) को इसके प्रति आगाह करती है।

## कलाकार
* शिल्पा शुक्ला - सारिका
* शादाब कमाल - मुकेश
* राजेश शर्मा - खन्ना
* दिब्येन्दु भट्टाचार्य - जॉनी
* विजय कौशिक - फुफा जी
* अनुला नावलेकर - छोट्टी
* हैप्पी रणजीत - पीएचडी
* अमित शर्मा - अमित
* गीता शर्मा - बुआ जी
* रवीना सिंह - सोनू

## प्रदर्शन
दिल्ली में आयोजित एशिया और अरब सिनेमा के ओशियन सिनेफेन फ़िल्म समारोह में फ़िल्म का प्रदर्शन 2012 में किया गया तथा वाणिज्यिक दृष्टि से इसको 2 अगस्त 2013 को प्रदर्शित किया गया।

## इन्हें भी देखें
* भारत में वेश्यावृत्ति

## सन्दर्भ

## बाहरी कड़ियाँ
* 
* 
* वायर्ड एंगेल्स पर बीए पास
* बीबीसी हिन्दी पर कोमल नाहटा की समीक्षा।

श्रेणी:भारतीय फ़िल्में
श्रेणी:2013 में बनी हिन्दी फ़िल्म
श्रेणी:2012 में बनी हिन्दी फ़िल्म
चोर चोर सुपर चोर

**चोर चोर सुपर चोर** के॰ राजेश द्वारा निर्देशित 2013 की बॉलीवुड हास्य फ़िल्म है जिसके निर्माता वेद कटारिया और रेणु कटारिया हैं। फ़िल्म में मुख्य अभिनय भूमिका में दीपक डोबरियाल, अंशुल कटारिया और प्रिया बठीजा हैं। फ़िल्म 02 अगस्त 2013 को प्रदर्शित की गयी। फ़िल्म में दिल्ली में बढ़ रहे छोटे-मोटे अपराधों और तेजी से गिरती नैतिकता को व्यंग्य रूप में प्रस्तुत किया गया है। इसकी कहानी रियलटी शो में बढ़ रहे शालीनता के अपमान पर आधारित है।
## पटकथा
ये कहानी सतबीर (दीपक डोबरियाल) और उसके ‘मासूम’ प्यार नीना (प्रिया बठीजा) की है।
## कलाकार
*दीपक डोबरियाल - सतबीर
*अंशुल कटारिया - रॉनी
*प्रिया बठीजा - नीना
*पारु उमा - 
*आलोक चतुर्वेदी
*ब्रम्हा मिश्रा
*जगत रावत - अमोल
*चन्द्रहास तिवारी
*नितिन गोयल
*श्रीकान्त वर्मा
*अनुराग अरोड़ा - इंसपेक्टप साब
*अवतार साहनी - शुक्ला जी
## सन्दर्भ

## बाहरी कड़ियाँ
* 
*मायप्राइमन्यूज़ डॉट कॉम पर चोर चोर सुपर चोर 2013।

श्रेणी:भारतीय फ़िल्में
श्रेणी:2013 में बनी हिन्दी फ़िल्म
रब्बा मैं क्या करूं

**रब्बा मैं क्या करूं** अमृत सागर चोपड़ा द्वारा निर्देशित और मोती सागर द्वारा निर्मित 2013 की बॉलीवुड हास्य विधा फ़िल्म है। आकाश चोपड़ा, अरशद वारसी, परेश रावल, ताहिरा कोच्चर और रिया सेन मुख्य अभिनय भूमिकाओं में हैं।

इसकी कहानी दो भाइयों की है जिनका विवाह आम भारतीय तरिके से दिल्ली में होता है।
## पटकथा
फिल्म दो भाइयों (आकाश चोपड़ा और अरशद वारसी) की कहानी है। अरशद वारसी आकाश के छोटे भाई हैं। जो जल्द ही शादी के बंधन में बंधने वाला है। शादी से पहले आकाश को अरशद वारसी और उसके तीन मामा मिलकर खुशहाल शादीशुदा जिंदगी के गुर सिखाते हैं।

## कलाकार
* आकाश चोपड़ा
*अरशद वारसी
*परेश रावल
*राज बब्बर
*शक्ति कपूर
*रिया सेन
* ताहिरा कोच्चर
*हिमानी शिवपुरी
*अनुराधा पटेल
*टिन्नू आनन्द

## सन्दर्भ

## बाहरी कड़ियाँ
*
* 
*

श्रेणी:भारतीय फ़िल्में
श्रेणी:2013 में बनी हिन्दी फ़िल्म
पथरचटा

right|thumb|300px|पथरचटा का पौधा
**पथरचटा** या **पथरचट्टा** (वानस्पतिक नाम - Kalanchoe pinnata या Bryophyllum calycinum या Bryophyllum pinnatum) यह एक सपुष्पक पादप है जो भारत के सभी राज्यों में पाया जाता है। माडागास्कर को इसका उत्पत्तिस्थल बताया जाता है। इसके पत्तों के किनारों से नया पौधा निकलता है।

यह आयुर्वेद की औषधी है।

यह गुर्दे की पथरी निकाल देती है

## विवरण और पहचान
विश्व स्तर पर पथरचटा एशिया के समशीतोष्ण क्षेत्रों, ऑस्ट्रेलिया, न्यूजीलैंड, वेस्टइंडीज, मकारोनेसिया, मस्कारेनेस, गैलापागोस, मेलानेशिया, पोलीनेशिया और हवाई में पाया जाता है। हवाई जैसे क्षेत्रों में इसे आक्रामक प्रजाति के पौधों के रूप में भी जाना जाता है। यह पौधा फ़िलिपींस में भी पाया जाता है जहाँ इसे *कताकताका* अथवा *कताका-ताका* जैसे नामों से जाना जाता है जिसका विशेषण अर्थ आश्चर्यजनक या उल्लेखनीय है।

## छबिदीर्घा

Image:Kalanchoe pinnata Blanco1.147.png|*Bryophyllum pinnatum* illustrated in *Flora de Filipinas* by Francisco Manuel Blanco (O.S.A.)
File:Starr_070308-5336_Kalanchoe_pinnata.jpg|Flowers
File:Kalanchoe_veg.jpg|Vegetative reproduction
File:Pinnata.JPG|Foliage
Red PierrotDSC 0302.JPG|Red Pierrot butterfly is resting on edge of leaf
File:Starr_070308-5341_Kalanchoe_pinnata.jpg|Bush setting
File:Kalanchoe pinnata (Bryophyllum calycinum) - Jardim Botânico de Brasília - DSC09671.JPG|Botanical specimen


## इन्हें भी देखें
*पथरचटा (खरपतवार)

## सन्दर्भ

श्रेणी:औषधीय पादप
चकमा (यूनिकोड ब्लॉक)

अंगूठाकार|यूनिकोड्

**चकमा** बाग्लादेश और उत्तर-पूर्वी भारत के कुछ भागों में चकमा भाषा लिखने के लिए प्रयुक्त अक्षरों को लिखने वाला यूनिकोड है।

## सन्दर्भ

श्रेणी:यूनिकोड
चकमा

**चकमा** से आपका अर्थ निम्न लिखित में से कोई एक हो सकता है:

*चकमा लोग, बाग्लादेश और उत्तरपूर्वी भारत के तिब्बती-बर्मन लोग।
*चकमा भाषा, इनके द्वारा बोली जाने वाली इण्डो-यूरोपीय भाषा।
*चकमा वर्णमाला
*चकमा (यूनिकोड ब्लॉक)
विधारा

right|thumb|300px|विधारा
**विधारा** (वानस्पतिक नाम : Argyreia nervosa ; अंग्रेजी:Elephant Creeper) सदाबहार लता है जो भारतीय उपमहाद्वीप की देशज है। यहाँ से यह हवाई, अफ्रीका, केरेबियन देशों में गई है। इसे 'अधोगुडा' भी कहते हैं। इसकी दो प्रजातियाँ हैं: अर्गीरिया नर्वोसा प्रजाति नर्वोसा (Argyreia nervosa var. nervosa) तथा अर्गीरिया नर्वोसा प्रजाति स्पेसिओसा (Argyrea nervosa var. speciosa) जो आयुर्वेदिक औषधियों में प्रयुक्त होती है। अर्गीरिया नर्वोसा प्रजाति नर्वोसा से मन:प्रभावी औषधि (psychoactive drug) बनाए जाते हैं। वर्षा ऋतु में इसके फूल आते हैं। 

विधारा को घाव बेल भी कहते हैं। यह मांस को जल्दी भर देता है या कहें कि जोड़ देता है।

## बाहरी कड़ियाँ
* विधारा
* टूटी हड्डियां जोड़ने वाली लता 

श्रेणी:औषधीय पादप
ओमप्रकाश चौटाला

**ओमप्रकाश चौटाला** जिन्हें **ओ.पी. चौटाला** के नाम से भी जाना जाता था (1 जनवरी 1935 -  20 दिसंबर 2024) एक भारतीय राजनीतिज्ञ थे, जिन्होंने इंडियन नेशनल लोकदल से हरियाणा के मुख्यमंत्री के रूप में कार्य किया। वह भारत के छठे उपप्रधानमंत्री चौधरी देवीलाल के पुत्र थे।

## पूर्व जीवन
चौधरी ओमप्रकाश चौटाला का जन्म 1 जनवरी 1935को डबवाली, सिरसा, हरियाणा के चौटाला नामक गाँव में हुआ। उनका जन्म सिहाग गोत्र के एक जाट परिवार में हुआ।
चौटाला भारत के पूर्व उप प्रधानमंत्री देवीलाल के सबसे बड़े बेटे थे। उनके दो बेटे है अजय सिंह व अभय सिंह और एक बेटी सुनीता थे। उनके पुत्र अजय सिंह भिवानी लोकसभा सीट से पूर्व सांसद है और छोटे बेटे अभय ऐलनाबाद से पूर्व विधायक हैं  और उनके पोते दुष्यंत चौटाला हिसार लोकसभा से पूर्व सांसद और हरियाणा के पूर्व उपमुख्यमंत्री हैं। उनका राजनीतिक रूप से 4 जुलाई 1989 से 6 अप्रैल 1991 को और अंत में 24 से 22 मार्च 1991 से फिर से मार्च 2004 के 17 जुलाई 1990 को 12 से 2 मई 1990 को 2 से हरियाणा के मुख्यमंत्री दिसंबर 1989 , जुलाई 1990 था, वह हो गया था राष्ट्रीय स्तर पर राजग और संयुक्त राष्ट्रीय प्रगतिशील गठबंधन का हिस्सा थे। वर्तमान में इंडियन नेशनल लोकदल की हरियाणा विधानसभा में दो सीट ड़बवाली व रानिया है!चौधरी साहब के छोटे भाई जगदीशचंद्र जी के पुत्र श्री अदित्य-देवीलाल ड़बवाली से नवनिर्वाचित विधायक है,अभय सिंह के छोटे बेटे अर्जुन सिंह चौटाला रानिया विधानसभा से विधायक है! 
20 दिसंबर 2024 को 89 वर्ष की आयु में उनका निधन हो गया।
## सन्दर्भ

## बाहरी कड़ियाँ
* इंडियन नेशनल लोकदल का अधिकारिक जालस्थल

श्रेणी:1936 में जन्मे लोग
श्रेणी:२०२४ में  निधन
श्रेणी:हरियाणा के राजनीतिज्ञ
श्रेणी:हरियाणा के मुख्यमंत्री
श्रेणी:सिरसा के लोग
द फोर ऑवर वर्क वीक

***द फोर ऑवर वर्क वीक: एस्केप 9-5, लिव एनीव्हेयर, एंड जॉइन द न्यू रिच*** () 2007 की अमेरिकी लेखक, शैक्षिक कार्यकर्ता और उद्यमी टिमोथी फैरिस द्वारा रचित पुस्तक है। यह पुस्तक न्यूयॉर्क टाइम्स सर्वश्रेष्ठ विक्रेता सूची में चार वर्षों तक रही और 35 भाषाओं में अनुदित की गई एवं इसकी विश्वभर में 1,350,000 से भी अधिक प्रतिलिपियाँ विक्रय की गईं। प्रकाशकों ने इस पुस्तक को प्रकाशित करने से पूर्व 26 बार अस्वीकार किया था।

## पृष्ठभूमि
फैरिस ने अपनी खेल पोषण पूरक कंपनी ब्रेनक्विकन में 14-घण्टे काम करते हुए *द फोर ऑवर वर्क वीक* में प्रस्तुत विचारों का विकास किया। समय की कमी और अधिक काम से परेशान फैरिस ने यूरोप में तीन-सप्ताह का विराम अवकाश लिया। इस दौरान उन्होंने यूरोप, एशिया और दक्षिण अमेरिका की यात्रा करते हुए फैरिस ने आभासी सहायकों के दैनिक कार्य, बाहरी स्रोत से कम सम्पर्क और दिन में केवल एक बार ई-मेल जाँचने के बुद्धिसंगत निर्णय विकसित किए। एक समान जीवन शैली को व्यक्तिगत रूप से छोड़ते हुए उन्होंने पुस्तक की उत्पत्ति की।

## समालोचना
*द फोर ऑवर वर्क* अमेज़न किंडल पर सर्वकालिक १० प्रमुख प्रकाशित पुस्तकों (Most Highlighted Books of All Time) में से एक है।

*[[दि न्यू यॉर्क टाइम्स|न्यूयॉर्क टाइम्स]]* ने लिखा कि फैरिस ब्लॉगिंग और आत्म पदोन्नति में प्रतिसप्ताह चार घण्टे से अधिक समय व्यतित करते हैं, जो फैरिस “इसका” प्रचार करते हैं।

*वायर्ड* पत्रिका ने दूरपरिवर्ती और पूर्व-सेवानिवृत्ति में पुस्तक के विचारों की प्रसंशा की लेकिन "सूत्रबद्ध लेखन" एवं "लगभग हर विचार को चरम पर ले जाने [जाती है]। तनख्वाह से अधिक काम का कोई मतलब नहीं" को इसकी गलती बताया। 

## सन्दर्भ

## बाहरी कड़ियाँ
* टिम फैरिस ब्लॉग
* द फोर ऑवर वर्क वीक के उद्धरणों का संकलन

श्रेणी:अमेरिकी किताबें
श्रेणी:२००७ में प्रकाशित पुस्तक
श्रेणी:अंग्रेजी साहित्य
राजेंद्र प्रसाद (अभिनेता)

**राजेन्द्र प्रसाद** (जन्म 19 जुलाई 1956), एक भारतीय अभिनेता हैं जो मुख्यतः तेलुगू फ़िल्मों में काम करते हैं। वो एक अभिनय अभिनेता के रूप में जाने जाते हैं। 1991 में, उन्हें आन्ध्र प्रदेश सरकार ने *एर्रा मन्दारम* नामक फ़िल्म के लिए सर्वश्रेष्ठ अभिनेता का नन्दी पुरस्कार से सम्मानित किया। उन्हें आन्ध्र विश्वविद्यालय से माननीय डॉक्ट्रेट मानद भी प्राप्त है।
## सन्दर्भ

## बाहरी कड़ियाँ
*
*https://web.archive.org/web/20111119035648/http://www.thehindu.com/arts/cinema/article2636960.ece
*https://web.archive.org/web/20111108051621/http://www.thehindu.com/arts/cinema/article2603682.ece

श्रेणी:जीवित लोग
श्रेणी:1956 में जन्मे लोग
श्रेणी:भारतीय अभिनेता
वर्णक

**वर्णक** या **रंगद्रव्य** या **रंजक** या **पिगमेन्ट** (pigment) ऐसे पदार्थ को कहते हैं जो अपने ऊपर गिरने वाले प्रकाश को किसी अन्य रंग में बदलकर प्रतिबिम्बित करे। ऐसे पदार्थ अपने ऊपर गिरने वाले प्रकाश की किरणों में से कुछ तरंगदैर्घ्य (वेवलेन्थ) वाली किरणें सोख लेते हैं और बाकी को प्रतिबिम्बित कर देते हैं। जो किरणें प्रतिबिम्बित होती हैं पदार्थ का रंग वही दिखता है। उदाहरण के लिए सिन्दूर हीमोग्लोबिन नीले व हरे रंग वाली किरणें सोख लेता है और लाल व नारंगी किरणें प्रतिबिम्बित करता है। प्रयोग-योग्य रंगद्रव्य ऐसे पदार्थ और द्रव होते हैं जिन्हें अन्य वस्तुओं पर लेपा जा सके जिससे उन वस्तुओं का भी वही रंग हो जाता है।

## इन्हें भी देखें
*रंग
*चित्रकला

## सन्दर्भ


श्रेणी:रंगद्रव्य
श्रेणी:चित्रकला सामग्री
सिन्दूर

**सिन्दूर** एक लाल या नारंगी रंग का सौन्दर्य प्रसाधन होता है जिसे भारतीय उपमहाद्वीप में महिलाएँ प्रयोग करती हैं। हिन्दू, बौद्ध, जैन और कुछ अन्य समुदायों में विवाहित स्त्रियाँ इसे अपनी माँग में पहनती हैं। इसका प्रयोग बिन्दियों में भी होता है। रसायनिक दृष्टि से सिन्दूर अक्सर पारे या सीसे के रसायनों का बना होता है, इसलिए विषैला होता है और इसके प्रयोग में सावधानी बरतने को और इस पदार्थ को बच्चों से दूर रखने को कहा जाता है।

## इन्हें भी देखें
*सौन्दर्य प्रसाधन

## सन्दर्भ


श्रेणी:सौन्दर्य प्रसाधन
श्रेणी:भारतीय संस्कृति
मेलानिन

**मेलानिन** (melanin) एक प्राकृतिक रंगद्रव्य (पिगमेंट) है को पृथ्वी के अधिकतर जीवों में पाया जाता है, हालांकि मकड़ियों जैसे भी गिनती के कुछ जीव हैं जिनमें यह नहीं पाया गया है। जानवरों में मेलानिन टाइरोसीन (Tyrosine) नामक एक अमीनो अम्ल से बनता है। जीवों में मेलानिन का सबसे अधिक पाया जाने वाला रूप 'यूमेलेनिन' (eumelanin) कहलाता है और काले-भूरे रंग का होता है। मनुष्यों में यही बालों, त्वचा और आँखों को रंग देता है। मेलानिन का एक अन्य जीववैज्ञानिक रूप 'फ़ेओमेलानिन' (pheomelanin) हैं।

## मानवों में मेलानिन की भूमिका
यदि मेलानिन कम हो तो आँखों का रंग हरा या नीला, बालों का रंग सुनहरा और त्वचा का रंग श्वेत हो जाता है। मेलानिन सूरज की किरणों में मौजूद हानिकारक पराबैंगनी (अल्ट्रावाय्लट) से रक्षा करता है जो कोशिकाओं को नुकसान पहुँचाता है जिस से त्वचा में झुर्रियाँ पड़ने से लेकर कर्क रोग (कैन्सर) तक हो सकता है। कम धूप वाले सर्द क्षेत्रों में उत्पन्न हुई मानव जातियों में मेलानिन कम होता है क्योंकि धूप शरीर में विटामिन डी बनाने के लिये आवश्यक है। अधिक धूप वाले गरम क्षेत्रों में उत्पन्न जातियों में शरीर की रक्षा के लिए मेलानिन अधिक होता है। इनमें शरीर पर पड़ने वाला ९९.९% पराबैंगनी विकिरण (रेडियेशन) मेलानिन द्वारा रोक दिया जाता है।

## इन्हें भी देखें
*रंगद्रव्य

## सन्दर्भ


## बाहरी कड़ियाँ
*इस धूप से खुद को बचाइये! 
*त्वचा का सौंदर्य नष्ट करती हैं तेज किरणें 
श्रेणी:जीववैज्ञानिक रंगद्रव्य
श्रेणी:त्वचा
अंडे का तेल

अंडे का तेल (CAS No.: 8001-17-0; INCI: Egg Oil), अंडे की जर्दी के तेल के रूप में जाना जाता है। अंडा तेल, ऐसे lutein और zeaxanthin और इम्युनोग्लोबुलिन रूप Lecithin, कोलेस्ट्रॉल, xanthophylls के साथ ट्राइग्लिसराइड्स के मुख्य रूप से मिलकर चिकन अंडे की जर्दी से ली गई है। यह अंडा प्रोटीन से मुक्त है और इसलिए जो लोगों को अंडे से एलर्जी है उन लोगों के लिए सुरक्षित है। इस तरह बाल और त्वचा की देखभाल में इस्तेमाल किया जा सकता है। अंडे के तेल के बालों की देखभाल करने के लिए यूनानी (ग्रीक) चिकित्सा में कई ऐतिहासिक संदर्भ है। चीनी परम्परागत चिकित्सा जलन, एक्जिमा, जिल्द की सूजन, मुंह में अल्सर, त्वचा अल्सर, chapped निपल्स, टिनिअ कैपिटिस, दाद, नाक vestibulitis, शीतदंश और बवासीर के लिए अंडे के तेल का उपयोग करता है.
## उत्पादन
तेल पारंपरिक रूप से एक काफी सरल प्रक्रिया द्वारा, जर्दी से निकाला जाता है,. उत्पादन के आधुनिक तरीकों में शामिल है तरल तरल निष्कर्षणहेक्सेन या इथेनॉल जैसे आम सॉल्वैंट्स का उपयोग कर. विश्व स्तर पर VAV Life Sciences की तरह कुछ ही वाणिज्यिक उत्पादक हैं।
## उपयोग
### सौंदर्य प्रसाधन
अंडे का तेल यहूदी, यूनानी, अरब और लैटिन संस्कृतियों में ग्यारहवीं शताब्दी के बाद से पारंपरिक सौंदर्य प्रसाधनों में इस्तेमाल किया गया है। कई लोकप्रिय आधुनिक कॉस्मेटिक ब्रांडों में अंडे का तेल होता हैं।
#### त्वचा की देखभाल
यह ऐसी क्रीम, मलहम, सूरज स्क्रीन उत्पादों या यह एक कम करनेवाला, मॉइस्चराइजर, एंटी ऑक्सीडेंट, पैठ बढ़ाने, पूर्णावरोधक त्वचा कंडीशनर और विरोधी बैक्टीरिया के रूप में कार्य करता है जहां लोशन के रूप में कॉस्मेटिक तैयारी के एक किस्म में एक excipient / वाहक के रूप में इस्तेमाल किया जा सकता है एजेंट.
अंडा तेल भी क्रीम और लोशन की बनावट, चिकनाई और विरोधी घर्षण गुणों में मदद करता है. एक पूर्णावरोधक एजेंट के रूप में, यह pores के बिना परेशान निर्जलीकरण के खिलाफ की रक्षा करता है और यह पानी emulsions में स्थिर तेल रूपों के बाद आसानी से सामयिक तैयारी में शामिल किया है।

### औषधीय
#### खुजली
स्पेन में खुजली के इलाज के लिए, अंडे की जर्दी का तेल अरंडी के तेल और गुलाब के फूल के साथ प्राचीन Andalusia में इस्तेमाल किया गया था।
## References

श्रेणी:तेलें
आवश्यक औषधि

विश्व स्वास्थ्य संगठन ने **आवश्यक औषधियों** (Essential medicines) की निम्नलिखित परिभाषा की है:
: *वे औषधियाँ जो बहुसंख्यक लोगों स्वास्थ्य संबन्धी आवश्यकताओं को संतुष्ट करती हैं, 'आवश्यक औषधि' कहलाती हैं। इसलिए वे सदा पर्याप्त मात्रा में, समुचित रूप में तथा जनता द्वारा वहन करने योग्य मूल्य पर (सस्ते दर पर) उपलब्ध होनी चाहिए।*

विश्व स्वास्थ्य संगठन ने आवश्यक दवाओं की प्रादर्श सूची (मॉडल लिस्ट) भी प्रकाशित की है। इससे सहायता लेकर तथा अपनी स्थानीय आवश्यकताओं को ध्यान में रखते हुए हर देश को अपनी आवश्यक दवाओं की सूची बनाने के लिए प्रेरित किया जाता है। इस समय लगभग १५० देशों ने अपनी सूची तैयार कर ली है।

## भारत में राष्‍ट्रीय औषधि मूल्‍यन नीति
भारत में राष्‍ट्रीय औषधि मूल्‍यन नीति-2012 की अधिसूचना 7 दिसम्‍बर, 2012 को जारी की गई थी। इसकी व्‍यवस्‍थाओं के अनुसार राष्‍ट्रीय आवश्‍यक औषधि सूची-2011 के अंतर्गत उल्‍लेखित औषधियों के सभी निर्माता/आयातकर्ता मूल्‍य नियंत्रण के दायरे में हैं। इन औषधियों का अधिकतम खुदरा मूल्‍य (एमआरपी) सरकार द्वारा इन औषधियों के लिए अधिसूचित अधिकतम मूल्‍य (स्‍थानीय कर अतिरिक्‍त) के बराबर या उससे कम होगा। **राष्‍ट्रीय आवश्‍यक औषधि सूची-2011** में निर्धारित शक्ति और खुराक के आधार पर 614 औषधियों के नुस्‍खे हैं, जो 27 से अधिक उपचारात्‍मक श्रेणियों में हैं और देश की अधिकतर जनसंख्‍या की स्‍वास्‍थ्‍य संबंधी आवश्‍यकताओं के अनुरूप हैं।

### औषधि मूल्य नियंत्रण आदेश 2013
भारत सरकार द्वारा अधिसूचित औषधि मूल्य नियंत्रण आदेश 2013 15 जुलाई से प्रभावी हो गया है। इसे 1995 के आदेश के स्थान पर लाया गया है। नये आदेश से राष्ट्रीय औषधि नीति के तहत 348 आवश्यक दवाओं के मूल्यों के नियमन का अधिकार मिल गया है। पहले के आदेश से केवल 74 दवाओं के मूल्यों को नियंत्रित किया गया था।

## सन्दर्भ

## बाहरी कड़ियाँ
*राष्ट्रीय औषध मूल्य निर्धारण प्राधिकरण (भारत) का जालघर
*औषधि (मूल्य नियंत्रण) आदेश, 2013

श्रेणी:औषधि
सत्याग्रह सदन

**सत्याग्रह सदन**, या **सत्याग्रह हाउस**, जिसे आमतौर पर **गांधी हाउस** के रूप में जाना जाता है, जोहान्सबर्ग में स्थित संग्रहालय और अतिथि गृह है। घर महात्मा गांधी का था: उन का यह 1908 से 1909 के बीच निवास स्थान व कार्यस्थल था। यह जोहान्सबर्ग की ऐतिहासिक विरासत के हिस्से के रूप में पंजीकृत है। सत्याग्रह का अर्थ सच्चाई का आग्रह करना होता है। घर गांधी और खुद के लिए वास्तुकार हर्मन कैलनबाक द्वारा डिज़ाइन किया गया था।

## इतिहास
गाँधी ने 1893 से 1914 के बीच अपने जीवन के 21 वर्ष दक्षिण अफ़्रीका में व्यतीत किए थे, हालांकि इस अवधि में वे भारत और यूनाइटेड किंगडम का दौरा भी किया करते थे। ऐसा माना जाता है कि गाँधी को नस्लीय भेदभाव के बारे में सबसे पहले वहाँ ज्ञान हुआ, जब उन्हें पिटरमैरिट्ज़बर्ग रेलवे स्टेशन से केवल गोरों के लिए आरक्षित डिब्बे से यात्रा करने के कारण गिरफ्तार कर लिया था।

## सन्दर्भ

श्रेणी:महात्मा गांधी
प्रहसन कुतर्क

**प्रहसन कुतर्क** (लातिनी: reductio ad ridiculum, अंग्रेज़ी: appeal to ridicule) तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे को उपहासजनक तरीक़े से प्रस्तुत करके उसका मज़ाक़ बनाकर या खिल्ली उड़ाकर उसे झुठा ठहराने का ग़लत प्रयास किया जाए। अक्सर इसमें मूल दावे को अवैध अतिशयोक्ति या तथ्यों के साथ बताया जाता है ताकि उसपर आक्रमण करने में आसानी रहे।

## उदाहरण
*"अगर क्रमविकास सिद्धांत सही है और मानव बंदरों से विकसित हुए हैं तो फिर बंदर अब भी क्यों हैं? केवल मानव ही होने चाहिए। यानि क्रमविकास की धारणा ग़लत है।" - यह कुतर्क है क्योंकि क्रमविकास कहता है कि मानव कपि से उत्पन्न हुए हैं लेकिन यह नहीं कहता कि सभी कपि मानव बन गए थे। इसमें तथ्य को अवैध प्रकार से बढ़ाचढ़ाकर सिद्धांत पर ग़लत आक्रमण किया गया है।
*"आज इस संधि की निन्दा करी जा रही है। कल मुझे पड़ोसी देश का जासूस कह कर गाली दी जाएगी।" - किसी राष्ट्रीय नेता द्वारा जारी ऐसा बयान कुतर्क होगा क्योंकि स्पष्ट है कि अभी निन्दा केवल संधि की है और उसका उत्तर देने की बजाए नेता उसे उपहासजनक अतिशयोक्ति तक खींचकर विवाद बन्द करने का प्रयास कर रहा है।

## इन्हें भी देखें
* व्यक्ति-केन्द्रित कुतर्क
* मिथ्या तर्क

## सन्दर्भ


श्रेणी:मिथ्या तर्क
श्रेणी:तर्कशास्त्र
स्वानन्द किरकिरे

**स्वानन्द किरकिरे** (जन्म १९७०) एक भारतीय गीतकार, पार्श्वगायक एवं लेखक होने के साथ-साथ हिन्दी सिनेमा एवं दूरदर्शन सीरियल कहानीकार, सहायक निर्देशक एवं डयलॉग लेखक हैं।

किरकिरे को दो बार सर्वश्रेष्ठ लेखक के लिये राष्ट्रीय फिल्म पुरस्कार मिल चुके हैं, प्रथम बार २००७ में फ़िल्म लगे रहो मुन्ना भाई के गीत * "बंदे में था दम...वन्दे मातरम" * के लिये और दूसरी बार २००९ में, फिल्म गीत * "बहती हवा सा था वो..." * हिन्दी चलचित्र थ्री ईडियट्स के लिये। इनके अलावा इन्हें फ़िल्म परिणीता (२००५) के गाने "पियु बोले" केल इये नामांकन भी मिल चुका है।

## प्रारंभिक जीवन और शिक्षा
स्वानंद किरकिरे का जन्म और पालन-पोषण इंदौर के रामबाग[9] स्थित मराठी भाषी परिवार में चिंतामणि (पिता) और नीलांबरी (मां) के घर हुआ, दोनों शास्त्रीय गायक हैं। हालाँकि, स्वानंद ने गायन में कोई औपचारिक प्रशिक्षण नहीं लिया था।

वाणिज्य में स्नातक करने के बाद वह दिल्ली चले गये। 1996 में स्वानंद ने नेशनल स्कूल ऑफ ड्रामा से स्नातक किया और थिएटर करना शुरू कर दिया।

## चलचित्र जीवन

### गीत लेखन

### पार्श्व-गायन

### संगीत निर्देशन

### अभिनय

### संवाद लेखक

### सह-निर्देशन

## सम्मान

## सन्दर्भ

## बाहरी कड़ियाँ
* 
* स्वानन्द किरकिरे- फ़िल्मोग्राफ़ी *[[बॉलीवुड हंगामा]]*

श्रेणी:1970 में जन्मे लोग
श्रेणी:जीवित लोग
श्रेणी:मराठी लोग
श्रेणी:हिन्दी फ़िल्म कलाकार
श्रेणी:भारतीय फ़िल्म कलाकार
श्रेणी:भारतीय गीतकार
श्रेणी:राष्ट्रीय फ़िल्म पुरस्कार विजेता
श्रेणी:इंदौर जिले के लोग
लोकप्रियता कुतर्क

**लोकप्रियता कुतर्क** (लातिनी: argumentum ad populum, आर्ग्युमॅन्टम ऐड पॉप्युलम; अंग्रेज़ी: populist fallacy या appeal to the masses), जिसे कभी-कभी **गणतांत्रिक कुतर्क** (democratic fallacy) भी कहते हैं, तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे को इस आधार पर सच ठहराया जाने का प्रयास जो कि उसे बहुत या अधिकतर लोग मानते हैं।

## उदाहरण
*"देश के अधिकतर लोग गाँवों में बसते हैं - इसलिए देश में विकास के लिए क्या चाहिए, यह सबसे अधिक गांववाले जानते हैं।"
*"देश के अधिकतर लोग अश्वेत लोगों को श्वेत लोगों से हीन और स्त्रियों को पुरुषों से कम मानते हैं - इसलिए यही सच होगा क्योंकि अकारण ही इतने सारे लोग ऐसी बातें नहीं मानते'।

## इन्हें भी देखें
* व्यक्ति-केन्द्रित कुतर्क
* मिथ्या तर्क

## सन्दर्भ


श्रेणी:मिथ्या तर्क
श्रेणी:तर्कशास्त्र
भारतीय जनता पार्टी के मुख्यमंत्रियों की सूची

भारतीय जनता पार्टी (भाजपा) सांसदों की संख्या के आधार पर भारतीय गणराज्य की राजनैतिक प्रणाली का सबसे बड़ा राजनीतिक दल है। 1980 में स्थापित भाजपा, राजनीतिक विचारधारा के स्तर पर, सामान्यतः एक दक्षिणपन्थी दल माना जाता है। , वह प्राथमिक सदस्यता की दृष्टि से विश्व का सबसे बड़ा दल है। , 17 राज्यों में 42 भाजपा नेता मुख्यमन्त्री के पद पर आसीन हो चुके है, जिनमें से पन्द्रह निवर्तमान हैं। उनतीस राज्यों और दो ​​केन्द्र शासित प्रदेशों (दिल्ली और पुडुचेरी) में से प्रत्येक का शासनाध्यक्ष मुख्यमन्त्री होता है। भारतीय संविधान के अनुसार, राज्य स्तर पर, राज्यपाल विधिवत् प्रधान होता है, किन्तु वस्तुतः कार्यकारी अधिकार मुख्यमन्त्री के पास होते हैं। विधानसभा के चुनावों के बाद, राज्यपाल अधिकांशतः सरकार बनाने के लिए विधानसभा सदस्यों की बहुसंख्यता वाले दल (या गठबन्धन) को आमन्त्रित करता है। राज्यपाल मुख्यमन्त्री को नियुक्त करता है जिसका मन्त्रिपरिषद विधानसभा के प्रति समूह्य-उत्तरदायी होता हैं। अगर उसके पास विधानसभा का विश्वास है तो एक मुख्यमन्त्री की अवधि सामान्यतः पाँच वर्ष की होती है।

45 भाजपा मुख्यमन्त्रियों में से पन्द्रह निवर्तमान है—अरुणाचल प्रदेश में पेमा खाण्डू, असम में सर्बानन्द सोनोवाल, उत्तर प्रदेश में योगी आदित्यनाथ, उत्तराखण्ड में त्रिवेन्द्र सिंह रावत, गुजरात में विजय रूपाणी, गोवा में मनोहर पर्रीकर, छत्तीसगढ़ में रमन सिंह, झारखण्ड में रघुवर दास, मणिपुर में एन बीरेन सिँह, मध्य प्रदेश में मोहन यादव,महाराष्ट्र में एकनाथ शिंदे, राजस्थान में वसुंधरा राजे, हरियाणा में मनोहर लाल खट्टर, हिमाचल प्रदेश में जयराम ठाकुर तथा त्रिपुरा में बिप्लब कुमार देब। भाजपा मुख्यमन्त्रियों में से चार महिलाएँ रही हैं—दिल्ली में सुषमा स्वराज, गुजरात में आनन्दीबेन पटेल, मध्य प्रदेश में उमा भारती और राजस्थान में वसुन्धरा राजे। दिसम्बर 2003 से कार्यरत ( के लिए), रमन सिंह भाजपा के सबसे लम्बे समय तक सेवारत मुख्यमन्त्री है। मुख्यमन्त्री के रूप में कर्नाटक के बी॰ एस॰ येदियुरप्पा का पहला कार्यकाल केवल नौ दिनों तक चला, जो भाजपा मुख्यमन्त्रियों के बीच में सबसे कम अवधि का कार्यकाल है; तथापि, सभी कार्यकालों के कुल को ध्यान में लेते हुए, सुषमा स्वराज 52 दिन की सबसे कम अवधि के लिए मुख्यमन्त्री रहीं। राजस्थान के भैरों सिंह शेखावत भाजपा के पहले मुख्यमन्त्री थे। उन्होंने 4 मार्च 1990 को राजस्थान का मुख्यमन्त्री का पद सम्भाला। बहरहाल कुछ भाजपा नेता जनता पार्टी (जपा) के सदस्य होते हुए पहले से ही मुख्यमन्त्री के रूप में निर्वाचित हो चुके थे; जपा राजनीतिक दलों का एक मिश्रण था जिसमें भाजपा का पूर्ववर्ती भारतीय जनसंघ भी शामिल था। उत्तराखण्ड और गुजरात में भाजपा के पाँच मुख्यमन्त्री रहे है, जबकि उत्तर प्रदेश और मध्य प्रदेश में भाजपा के चार मुख्यमन्त्री रहे हैं; कर्नाटक, झारखण्ड, और दिल्ली में तीन भाजपा मुख्यमन्त्री रहे हैं।

## भारतीय जनता पार्टी के मुख्यमंत्री

;व्याख्या
*&nbsp;– निवर्तमान मुख्यमंत्री

*&nbsp;– निवर्तमान मुख्यमंत्री

## उद्धरण
;व्यापक
*

;टिप्पणी

;विशिष्ट

## बाहरी कड़ियाँ
*
*

श्रेणी:भारतीय जनता पार्टी के राजनीतिज्ञ‎

श्रेणी:भारतीय जनता पार्टी के राजनीतिज्ञ

## इन्हें भी देखें

*भारतीय राष्ट्रीय कांग्रेस के मुख्यमंत्रियों की सूची
अशोक खेमका

**अशोक खेमका** भारत के हरियाणा राज्य में एक वरिष्ठ प्रशासनिक अधिकारी हैं।

## प्रारंभिक जीवन और शिक्षा
अशोक खेमका का जन्म भारत के पूर्वोत्तर राज्य बंगाल की राजधानी कोलकाता में हुआ था। उन्होंने 1988 में प्रौद्योगिकी खड़गपुर के भारतीय संस्थान से स्नातक और टाटा मूलभूत अनुसंधान संस्थान,मुंबई से कंप्यूटर साइंस में पीएचडी और एमबीए किया हुआ है।

## कार्य
वह 1991 बैच के आईएएस अधिकारी हैं। उनके द्वारा विभागों में भ्रष्टाचार उजागर किए जाने के बाद वह बार बार हरियाणा के अपने गृह कैडर में विभिन्न राज्य सरकारों द्वारा स्थानांतरित किये गये हैं। खेमका 34 साल में 57 बार स्थानांतरित हुए हैं।

बंसीलाल के नेतृत्व वाली हरियाणा विकास पार्टी की सरकार के दौरान डॉ॰ खेमका का कई बार तबादले हुए। ओम प्रकाश चौटाला के नेतृत्व वाली इनलो की सरकार के दौरान डॉ॰ खेमका का पांच साल में नौ बार तबादला हुआ और निदेशक के रूप में श्रम एवं रोजगार रोजगार एवं प्रशिक्षण विभाग में 15 महीनों का कार्यकाल पूरा किया जो कि सेवा के 21 वर्षों के दौरान अपने सबसे लंबा समय है। भूपेंदर सिंह हुड्डा के नेतृत्व वाली कांग्रेस की सरकार के दौरान डॉ॰ खेमका का कई बार तबादले हुए | हर बार खेमका ने अपने तबादले को ले कर मिडिया में सरकार के प्रति नाराजगी जाहिर की।  

मनोहर लाल खट्टर के नेतृत्व वाली भाजपा की सरकार के दौरान डॉ॰ खेमका का कई बार तबादले हुए 2017 नवम्बर में अशोक खेमका 26 वर्षों की जॉब में 51 बार तबादला हुआ है यह तबादला भाजपा सरकार के शाशन काल में 6 या 7 बार हो रहा है। अब की बार इन्हें इनके सबसे बड़े हितैषी अनिल विज के विभाग में किया गया है।

### मौत की धमकी
कांग्रेस अध्यक्ष सोनिया गांधी के दामाद रॉबर्ट वाड्रा और रियल एस्टेट कंपनी डीएलएफ के बीच संदिग्ध भूमि सौदों पर राज्य सरकार कार्यवाही करने वाले श्री खेमका को मौत की धमकी तक प्राप्त हुई। यह शिकायत HSDC मुख्य प्रबंधक के.आर.शर्मा ने पंचकूला पुलिस के पास दर्ज कराई।

### विवाद
खेमका हाल ही में हरियाणा के महानिदेशक भूमि और भूमि पंजीकरण के रिकार्ड व महानिरीक्षक थे। विभाग में अपने 80 दिन के कार्यकाल के दौरान, खेमका ने नव निर्मित रियल एस्टेट कंपनियों के लिए रुपयों की कई सौ करोड़ रुपये मूल्य की पंचायत भूमि के हस्तांतरण को शामिल भूमि लेनदेन में गंभीर अनियमितताओं का पता लगाया था।

## पुरस्कार
'भ्रष्टाचार के खिलाफ धर्मयुद्ध' के लिए - '2011 एसआर जिंदल पुरस्कार' से सम्मानित किया। उच्च पदों पर भ्रष्टाचार को उजागर करने में उनकी निडर प्रयासों के लिए श्री संजीव चतुर्वेदी के साथ 10 लाख रुपये का नकद पुरस्कार मिला।

## इन्हें भी देखें
* भ्रष्टाचार (आचरण)
* भारत में भ्रष्टाचार का इतिहास
* प्रत्यय अमृत

## सन्दर्भ

श्रेणी:1965 में जन्मे लोग
श्रेणी:जीवित लोग
[[श्रेणी:भारतीय प्रशासनिक सेवा अधिकार))
सैलिक क़ानून

**सैलिक क़ानून** (Salic law या Salian Law) मध्यकालीन यूरोप के फ़्रैंक लोगों की न्यायिक व्यवस्था थी। इसकी धाराओं को लातीनी भाषा में लिखित रूप में दर्ज किया गया था और फ़्रैंकी नरेश ने इसके रखरखाव के लिए एक समिति नियुक्त की हुई थी। इस क़ानून की ८वीं सदी ईसवी में बनी कई पांडुलिपियाँ मिली हैं और ९वीं सदी के अन्त तक के कुछ बदलावों वाले संस्करण भी मिलते हैं। एक ६ठी शताब्दी की प्रति भी मिली है लेकिन इसके सच्चे होने की पूर्ण पुष्टि अभी इतिहासकारों ने नहीं की है, इसलिए सम्भव है कि यह जाली हो या इसे समझने में कोई ग़लती हुई हो। इस बात पर सर्वसहमति है कि फ़्रैंकी क्षेत्रों में सैलिक क़ानून ६ठी सदी से लागू हो चुका था और इसका पहला प्रकाशन ५०७ से ५११ ईसवी के बीच हुआ।

सैलिक न्याय-व्यवस्था में पैतृक धन-अधिकार जैसे नागरिक क़ानून (सिविल लॉ) और हत्या जैसे अपराधों से सम्बन्धित दंड विधि (क्रिमिनल लॉ) दोनों के सम्बन्ध मे धाराएँ मौजूद हैं। आधुनिक काल में मध्य यूरोप में जर्मनी, फ़्रान्स, बेलजियम, ऑस्ट्रीया, हंगरी और नेदेरलैंड्ज़ जैसे कई देशों के क़ानूनों पर सैलिक क़ानून का प्रभाव मिलता है। 

## इन्हें भी देखें
*फ़्रैंक लोग

## सन्दर्भ


श्रेणी:फ़्रैंक लोग
श्रेणी:विधि का इतिहास
बॉलीवुड हँगामा

**बॉलीवुड हंगामा** (पहले **इण्डियाएफएम** अथवा **इण्डियाएफएम डॉट कॉम** नाम से प्रचलित) बॉलीवुड की प्रमुख मनोरंजन वेबसाइट है, जो "हंगामा डिजिटल मीडिया एंटरटेनमेंट" के अधीन है, जिसने इस बॉलीवुड पोर्टल का अधिग्रहण सन् 2000 में किया।

यह वेबसाइट भारतीय फ़िल्म उद्योग, मुख्य रूप से बॉलीवुड, फ़िल्म समीक्षाएँ एवं बॉक्स ऑफिस रपट से सम्बंधित समाचार प्रकाशित करती है। इसका प्रमोचन 15 जून 1998 में मूल नाम *इण्डियाएफएम डॉट कॉम* (indiafm.com) से हुआ। 2008 में इसने अपना नाम बदलकर "बॉलीवुड हंगामा" रख लिया। जनवरी 2013 के आँकड़ों के अनुसार इसकी यातायात वर्ग भारत में 444 है।

## इन्हें भी देखें
* बॉक्स ऑफिस इंडिया

## सन्दर्भ

## बाहरी कड़ियाँ
*
*बॉलीवुड हंगामा कॉर्पोरेट साईट

श्रेणी:भारतीय फ़िल्म जालस्थल
श्रेणी:फ़िल्म जालस्थल
श्रेणी:फ़िल्म समीक्षा जालस्थल
श्रेणी:भारतीय जालस्थल
श्रेणी:1998 में स्थापित जालस्थल
श्रेणी:बॉलीवुड
श्रेणी:मुम्बई आधारित कंपनी
बुड्ढा होगा तेरा बाप

***बुड्ढा... होगा तेरा बाप*** (पूर्व शीर्षक *बुड्ढा*) २००१ में बनी एक बॉलीवुड हिन्दी चलचित्र है। इसका निर्देशन पुरी जगन्नाथ ने अपनी दूसरी हिन्दी फ़िल्म के रूप में किया था। पहली फ़िल्म थी *[[शर्त: द चैलेंज]]*। इस फ़िल्म में मुख्य अभिनय अमिताभ बच्चन, हेमा मालिनी, सोनू सूद, प्रकाश राय, चार्मी कौर, सोनल चौहान एवं रवीना टण्डन ने किये हैं। यह फ़िल्म १ जुलाई २०११ को रिलीज़ हुई थी और इसे आलोचकों से सकारात्मक प्रतिक्रियाएं मिलीं।

## ध्वनिपथ

फ़िल्म का संगीत विशाल-शेखर ने दिया है और गीत अन्विता दत्त गुप्तन, विशाल ददलानी एवं स्वानंद किरकिरा द्वारा लिखे गये हैं।

### ट्रैक सूची

## सन्दर्भ

## बाहरी कड़ियाँ
* 
* 
* 

श्रेणी:2011 में बनी हिन्दी फ़िल्म
तिग्रीन्या भाषा

|familycolor=Afro-Asiatic
|fam2=सामी
|fam3=दक्षिणी सामी
|fam4=इथियोपियाई
|fam5=उत्तरी इथियोपियाई
|script=तिग्रीन्या वर्णमाला (गिइज़ लिपि)
|nation=
|minority= (तिग्राय प्रदेश)
|iso1=ti|iso2=tir|iso3=tir
|notice=IPA}}
**तिग्रीन्या** पूर्वी अफ़्रीका में उत्तरी इथियोपिया के तिग्राय प्रदेश और पड़ोसी देश इरित्रिया के दक्षिणी भाग में बोली जाने वाली एक सामी भाषा है। ध्यान दें कि यह एक अन्य भाषा, तिग्रे, से मिलती-जुलती लेकिन भिन्न है। इन दोनो भाषाओं को इस क्षेत्र में बसने वाले तिग्राय-तिग्रीन्या समुदाय के लोग बोलते हैं। तिग्रीन्या के ६५% मातृभाषी इथियोपिया में और ३५% इरित्रिया में बसे हुए हैं।

## इन्हें भी देखें
*अम्हारी भाषा
*सामी भाषाएँ

## सन्दर्भ


श्रेणी:सामी भाषाएँ
श्रेणी:इथियोपिया की भाषाएँ
श्रेणी:इरित्रिया की भाषाएँ
श्रेणी:तिग्राय प्रदेश
तिग्राय प्रदेश

**तिग्राय प्रदेश** (ትግራይ ክልል Tigrāy Kilil) इथियोपिया के ९ जाति-आधारित प्रदेशों का सबसे उत्तरी प्रदेश है। यह पहले प्रदेश-१ के नाम से जाना जाता था। इसकी उत्तरी सीमाएँ इरित्रिया से लगती हैं। यहाँ तिग्रीन्या भाषा बोलने वाले तिग्राय लोग बहुसंख्या में हैं।

## इन्हें भी देखें
*तिग्रीन्या भाषा
*इथियोपिया के उपविभाग

## सन्दर्भ


श्रेणी:तिग्राय प्रदेश
श्रेणी:इथियोपिया के उपविभाग
धर्मेंद्र कोली

**धर्मेन्द्र सिंह कोली** दिल्ली से भारतीय राजनीतिज्ञ हैं। वो आम आदमी पार्टी के सदस्य हैं और दिसम्बर २०१३ में दिल्ली विधानसभा के लिए सीमापुरी निर्वाचन क्षेत्र से निर्वाचित हुये।

## पूर्व जीवन एवं शिक्षा
कोली ने दसवीं कक्षा अखिल भारतीय माध्यमिक विद्यालय परीक्षा से २००५ में की।

## राजनीतिक जीवन
वर्ष २००५ से २०१३ तक कोली, अरविंद केजरीवाल और मनीष सिसोदिया द्वारा स्थापित *परिवर्तन* नामक संस्था में सामाजिक कार्यकर्ता व अपनी बहन संतोष कोली के सहायक रहे। संतोष कोली आम आदमी पार्टी (आप) की सदस्या थी। वो दिल्ली से सूचना का अधिकार अधिनियम एवं सामाजिक कार्यकर्ता थी। दिसम्बर २०१३ के दिल्ली विधान सभा चुनाओं के लिए वो आप की सीमापुरी विधानसभा सीट से दावेदार थी। उन्हें चुनावों से पूर्व जून २०१३ में दिल्ली से सटे कौशांबी में एक तेज रफ्तार कार ने टक्कर मार दी थी। संतोष कोली के निधन के बाद अगस्त २०१३ में धर्मेन्द्र को सीमापुरी से आप उम्मीदवार नियुक्त किया गया। उन्होंने इस सीट पर भारतीय राष्ट्रीय कांग्रेस (कांग्रेस) के वीर सिंह धींगन को हराया। यह अनुसुचित जाति और जनजाति के लिए आरक्षित सीट है जहाँ २०१३ तक हमेशा कांग्रेस उम्मीदवार विजेता रहा है।

## व्यक्तिगत जीवन
कोली अविवाहित हैं और सुन्दर नगरी, दिल्ली के पुनर्वास कॉलोनी में अपने परिवार के साथ रहते हैं यह कॉलोनी सीमापुरी निर्वाचन क्षेत्र के अन्तर्गत आता है। उनके एक बड़ी बहन है जिनका नाम उषा है।

## सन्दर्भ

श्रेणी:भारतीय राजनीतिज्ञ
श्रेणी:आम आदमी पार्टी के राजनीतिज्ञ
तिग्राय-तिग्रीन्या लोग

**तिग्राय-तिग्रीन्या** (Tigray-Tigrinya people) पूर्वी अफ़्रीका में इरित्रिया और इथियोपिया के तिग्राय प्रदेश में बसने वाले एक समुदाय का नाम है। इसके सदस्य तिग्रीन्या भाषा बोलते हैं और तिग्राय प्रदेश की आबादी के ९६% से अधिक हैं। इनकी कुल जनसंख्या ९० लाख से ज़रा अधिक है, जिसमें से ५७ लाख इथियोपिया में और ३४ लाख इरित्रिया में रहते हैं।

## इन्हें भी देखें
*तिग्रीन्या भाषा

## सन्दर्भ


श्रेणी:तिग्राय प्रदेश
श्रेणी:इथियोपिया की मानव जातियाँ
श्रेणी:इरित्रिया की मानव जातियाँ
सामूहिक कृषि

**सामूहिक कृषि** (collective farming) ऐसी कृषि को कहते हैं जिसमें कई किसान मिलकर भागीदारी से कहीं कृषि का उद्योग चलाएँ। कुछ साम्यवादी व्यवस्थाओं में किसानो और मवेशी-पालकों को सरकारी आदेश से संगठित करके सामूहिक कृषि में लगाया गया था, मसलन भूतपूर्व सोवियत संघ की कोलख़ोज़ प्रणाली में ऐसा होता था। अन्य स्थानों पर कृषक स्वेच्छा से कृषि सहकारी योजनाओं में संगठित होकर सामूहिक खेती करते थे, उदाहरण के लिए इज़राइल की किब्बुत्ज़ प्रणाली में।

## इन्हें भी देखें
*साम्यवाद

## सन्दर्भ


श्रेणी:समूहवाद
श्रेणी:सहकारी कृषि
श्रेणी:ग्रामीण विकास
श्रेणी:कृषि-सम्बन्धित राजनीति
विद्युत शक्ति प्रणाली

right|thumb|300px|विद्युत पैदा करने के लिये प्रयुक्त एक वाष्प टरबाइन
**विद्युत शक्ति प्रणाली** (Electric Power System) से आशय विद्युत युक्तियों के नेटवर्क से है जो विद्युत ऊर्जा के उत्पादन, सम्प्रेषण, वितरण तथा उपयोग के लिये लगाए जाते हैं।
center|550px|thumb|विद्युत ग्रिड का योजनामूलक चित्र

## इन्हें भी देखें
*विद्युत शक्ति
*अल्टरनेटर
*विद्युत मोटर
*विद्युतशक्ति का प्रेषण
*शक्ति प्रणाली का संरक्षण
*उच्च-वोल्टता डीसी पारेषण
*विद्युत स्विचगीयर
*ट्रांसफॉर्मर
*विद्युत उपकेंद्र
*विद्युतशक्ति प्रणाली का सिमुलेशन

## सन्दर्भ

श्रेणी:विद्युत इंजीनियरी
विद्युत मृत्यु

विद्युत आघात से जानबूझकर की गई मृत्यु या दुर्घटनावश हुई मृत्यु को **विद्युन्मृत्यु** या **विद्युत मृत्यु** (Electrocution) कहते हैं। 'एल्क्ट्रोक्यूशन' शब्द की तब सामने आया था जब १८९० में 'विद्युत कुर्सी' का उपयोग हुआ था।

## परिचय
विद्युन्मृत्यु मृत्युदंड देने की विधि है, जिसका उपयोग पहली बार न्यूयॉर्क में ६ अगस्त १८९० ई. को हुआ था। माना जाता है कि इस विधि में मृत्यु बिना कष्ट के तत्काल होती है। इसमें मुख्यतः में २,३०० वोल्ट, एकल प्रावस्था (single phase), ६० साइकिल (cycle) प्रत्यावर्ती धारा का एक प्रेरण वोल्टता (induction voltage) नियंत्रक और स्वपरिणमित्र (autotransformer) होता है। साथ ही आवश्यक स्विच और मीटर होते हैं।

यह संयंत्र विद्युन्मृत्यु कुर्सी को, जिसपर दंडित व्यक्ति को बैठाया जाता है, २,००० वोल्ट की धारा प्रदान करता है और उसके सीने, भुजाओं, उरु संधि, टखने और पिंडली के बीच के पतले भाग को पट्टे से सुरक्षित रूप से बाँध दिया जाता है। उसके सिर के लिए टेक की व्यवस्था होती है और चेहरे पर नकाब डाली जाती है। नम, स्पंजरेखित (sponge lined) और समुचित रूप से ढले इलेक्ट्रोडों को सिर और एक पैर की पिंडली पर पट्ट द्वारा कसकर बाँध देते हैं। प्रारंभ में २,००० वोल्ट धारा का आघात दिया जाता है और फिर इसे तुरंत घटाकर ५०० वोल्ट कर दिया जाता है। ३० सेकंड के अंतर पर दो मिनट तक धारा को घटाया बढ़ाया जाता है। इस बीच चार से आठ ऐंपियर तक की धारा प्रवाहित की जाती है। स्विच खोल दिए जाते हैं और आधिकरिक डाक्टर शरीर की परीक्षा लेकर उसे कानूनन मृत करार देता है।

विद्युन्मृत्यु के दौरान व्यक्ति तत्क्षण निश्चेत हो जाता है, अत: मरने की क्रिया बिना कष्ट के पूरी होती है। धारा के प्रथम संपर्क में ही परिसंचरण और श्वसन बंद हो जाते हैं। देर तक धारा के अनुप्रयोग से जैव क्रियाओं का स्थायी अपविन्यास (derangement) हो जाता है और उनमें पुनरुज्जीवन की कोई संभावना नहीं रह जाती। मृत्यु के कुछ मिनट बाद तक मेरुदंड और पैर पर बंधे इलेक्ट्रोड के निकट १२० डिग्री फारेनहाइट से १२८ डिग्री फारेनहाइट तक, या इससे भी अधिक ताप पाया जाता है।

श्रेणी:विद्युत
पट्टिका जैक

right|thumb|300px|साधारण पट्टिका जैक
right|thumb|300px|विद्युतचालित पट्टिका जैक
**पट्टिका जैक** (pallet jack या pallet truck) पट्टिकाओं (pallets) को उठाने या उठाकर दूसरे स्थान पर ले जाने के लिए प्रयुक्त एक औजार है। यह चीजों को बहुत थोड़ा ही ऊँचाई तक उठाता है ताकि वे फर्श को छोड़ दें और उन्हें दुसरे जगह ले जाया जा सके। पट्टिका जैक में रोलर के आकार के पहिए लगे होते हैं ताकि वस्तु को उठाने के बाद इसे सुविधापूर्वक चलाया भी जा सके। उठाने का कार्य हाइड्रॉलिक की सहायता से किया जाता है। आजकल बैटरीचालित पट्टिका जैक भी प्रयोग किए जा रहे हैं।

## सन्दर्भ
श्रेणी:औद्योगिक औजार
तिग्रे भाषा

**तिग्रे** (ትግረ, Tigre), जिसे सूडान मे **ख़ासा** बुलाया जाता है, पूर्वोत्तरी अफ़्रीका में बोली जाने वाली एक सामी भाषा है। यह इरित्रिया और उसके पड़ोस में स्थित सुडान के कुछ क्षेत्रों में बसने वाले तिग्रे समुदाय के सदस्यों द्वारा बोली जाती है। ध्यान दें कि यह इथियोपिया और इरित्रिया में बोली जाने वाली तिग्रीन्या भाषा से सम्बन्धित लेकिन भिन्न है। तिग्रे और तिग्रीन्या प्राचीन गीइज़ भाषा की दो आधुनिक वंशज समझी जाती हैं।

## इन्हें भी देखें
*तिग्रे लोग
*तिग्रीन्या भाषा

## इन्हें भी देखें
*अम्हारी भाषा
*सामी भाषाएँ

## सन्दर्भ


श्रेणी:सामी भाषाएँ
श्रेणी:सूडान की भाषाएँ
श्रेणी:इरित्रिया की भाषाएँ
सार-संग्रह

किसी ज्ञानराशि के संक्षिप्त किन्तु सर्वसमावेशी (comprehensive) संकलन को **सार-संग्रह** (compendium) कहते हैं। उदाहरण के लिए कोई सार-संग्रह किसी बड़े ग्रन्थ का साररूप हो सकता है। प्रायः जिस ज्ञानराशि का सार-संग्रह किया जाता है वह मानव-रुचि के सीमित क्षेत्र का ही प्रतिनिधित्व करती है। इस दृष्टि से, ज्ञानकोश या विश्वकोश मानव के सम्पूर्ण ज्ञान का सार-संग्रह कहा जा सकता है।

21वीं शताब्दी में विभिन्न क्षेत्रों के लोकीकृत, ऑनलाइन सार-संग्रहों के उदय का काल रहा है।

श्रेणी:शब्दकोश
सॉरन किअर्केगार्ड

**सोरेन किर्केगार्द** का जन्म 5 मई,1813 को कोपेनहेगन में हुआ था। अस्तित्ववादी दर्शन के पहले समर्थक हालांकि उन्होंने अस्तित्ववाद शब्द का प्रयोग नहीं किया।
किर्केगार्द का देहांत 4 नवंबर 1855 को हुआ।

## किर्केगार्ड दर्शन
सॉरेन कीर्केगार्ड को एक दार्शनिक, एक धर्मशास्त्री, अस्तित्ववाद का पिता, नास्तिक और आस्तिक दोनों रूपों वाला,  एक साहित्यिक आलोचक, एक सामाजिक सिद्धांतवादी कहा गया है। उन्हें एक मजाकिया, एक मनोवैज्ञानिक,और एक कवि भी माना गया है।  "**व्यक्तिपरकता**" और "**विश्वास की छलांग**" उनके दो प्रभावशाली विचार है।

कीर्केगार्ड बताते हैं कि अनिवार्य रूप से, सत्य केवल वस्तुनिष्ठ तथ्यों की खोज का मामला नहीं है। यद्यपि वस्तुनिष्ठ तथ्य महत्वपूर्ण हैं, सत्य का एक दूसरा और अधिक महत्वपूर्ण तत्व है, जिसमें यह शामिल है कि कोई व्यक्ति स्वयं को उन तथ्यों के मामलों से कैसे जोड़ता और देखता है। चूंकि कोई व्यक्ति नैतिक दृष्टिकोण से कैसे कार्य करता है, यह किसी भी वस्तुनिष्ठ तथ्य की तुलना में अधिक महत्वपूर्ण है, इसलिए सत्य को वस्तुनिष्ठता के बजाय व्यक्तिपरकता में खोजा जाना अधिक आवश्यक है। व्यक्तिपरकता से कीर्केगार्ड का आशय है कि प्रत्येक मनुष्य का जीवन, उसकी परिस्थियां, उसके मूल्य एवं आदर्श भिन्न हैं अतः उसे खुद के लिए सत्य खोजने होंगे; जो हो सकता है समाज द्वारा दिए गए सत्य से अलग हों। कीर्केगार्ड मनुष्य को एकाकी में रहकर, भीड़ से हटकर,अपने अंदर झांककर इन सत्यों को खोजने और फिर उसे जीने के लिए प्रेरित करते हैं।

कीर्केगार्ड के अनुसार मानव जीवन के तीन चरण होते है । वह मानते थे ज्यादातर मनुष्य पहले अथवा दूसरे चरण तक पहुंच पाते हैं। पहला **सौंदर्य** **चरण** जिसमे मनुष्य आत्मकेंद्रित और भौतिकवादी सुखों का भोगी होता है। दूसरा चरण **नैतिक चरण** है। इस अवस्था में मनुष्य सामाजिक उत्तरदायित्यों आदि के कारण अपने अलावा समाज के अन्य लोगो के लिए भी सोचता एवं कार्य करता है। तीसरा और अंतिम चरण **धार्मिक अथवा आध्यात्मिक चरण** है। इसमें मनुष्य स्वयं एवं ईश्वर के बीच सीधा संपर्क बनाना चाहता है ना कि किसी धार्मिक संस्थान के माध्यम द्वारा । कीर्केगार्ड का मत है कि मानव एवं ईश्वर का संबंध अत्यंत निजी है और इसमें धार्मिक संस्थान(गिरिजाघर,मंदिर,मस्जिद इत्यादि) बाधा उत्पन्न करते हैं। इस चरण में पहुंचा मनुष्य खुद को ईश्वर के प्रति पूरी तरह से समर्पित कर देता है। इस परम विश्वास को जो मनुष्य के तार्किक क्षेत्र से परे है, कीर्केगार्ड ने विश्वास की छलांग कहा है।

## सन्दर्भ

## बाहरी कड़ियाँ

श्रेणी:दार्शनिक
श्रेणी:1813 में जन्मे लोग
श्रेणी:१८५५ में निधन
तिग्रे लोग

**तिग्रे** (Tigre people) पूर्वी अफ़्रीका में इरित्रिया और सूडान के कुछ क्षेत्रों में बसने वाले एक समुदाय का नाम है। इसके सदस्य तिग्रे भाषा बोलते हैं। व्यावसायिक रूप से वे अधिकतर ख़ानाबदोश पशु-पालन में जुटे हुए हैं। तिग्रे लोग इरित्रिया और इथियोपिया के तिग्राय-तिग्रीन्या लोगों और सूडान के बेजा लोगों से सम्बन्धित लेकिन भिन्न हैं।

## इन्हें भी देखें
*तिग्रे भाषा
*तिग्राय-तिग्रीन्या लोग

## सन्दर्भ


श्रेणी:इरित्रिया की मानव जातियाँ
श्रेणी:सूडान की मानव जातियाँ
यूटीवी मोशन पिक्चर्स

**यूटीवी मोशन पिक्चर्स** डिज्नी यूटीवी की फ़िल्म इकाई है जो द वॉल्ट डिज़्नी कंपनी की सहायक है।

यूटीवी मोशन पिक्चर्स भारत के अग्रणी स्टूडियों में से एक है। यह स्टूडियो की गतिविधियों में विस्तार भारत में और विश्वस्तर पर फ़िल्मों के रचनात्मक विकास, निर्माण, विपणन, वितरण, लाइसेंस, विक्रय और प्रबन्धन के क्षेत्र में है।UTV Motion Pictures to JioHotstar.

## सन्दर्भ

## बाहरी कड़ियाँ
* यूटीवी मोशन पिक्चर्स का जालस्थल
* इण्टरनेट मूवी डेटाबेस पर यूटीवी मोशन पिक्चर्स
* फेसबुक पर यूटीवी मोशन पिक्चर्स
* 
* यूटीवी सॉफ्टवेयर कम्युनिकेशंस लिमिटेड

श्रेणी:फ़िल्म निर्माण
श्रेणी:फ़िल्म वितरक
श्रेणी:हिन्दी फ़िल्मों के निर्माता
नोबोरू कराशिमा

**नोबोरू कराशिमा** एक जापानी इतिहासकार और प्रोफ़ेसर हैं वह २०१३ में पद्म श्री से जीता हैं।

## सन्दर्भ


श्रेणी:पद्मश्री प्राप्तकर्ता
श्रेणी:जापानी भारतविद
गॉन्डोफर्नीज

**गुदफर** (, ) हिन्द-पहलवी राज्य के संस्थापक थे, जिन्होंने 19 से 46 तक राज किया। उनके शासनकाल के दौरान, वह अपने राज्य को पहलवी साम्राज्य से मुक्त करके ड्रैंगियाना, सरस्वती और गंधार तक राज किये। उन्हें थोमा के काम, तख़्त-ए-बाही शिलालेख और अपने रजत एवं कांस्य सिक्कों से जाना जाता है।

गुदफर के राज के बाद, ड्रैंगियाना एवं सरस्वती के राजा गदन बने और गंधार के राजा उनके भतीजे अवदगष बने।

## इतिहास

गुदफर के बारे में पहली जानकारी अप्रामाणिक "एक्टस ऑफ टॉमस दि एपोसल" के जरिए मिलती है, जिसमें कहा गया है, कि संत टॉमस गुदफर के दरबार में गए, जहां उन्हें शाही महल बनाने की ज़िम्मेदारी सौंपी गयी। लेकिन निर्माण के लिए दी गयी राशि को लोक कल्याण में खर्च करने के कारण उन्हें बंदी बना लिया गया। कहानी के अनुसार, उसी दौरान राजा के भाई गैड की मृत्यु हो गयी और फरिश्तों ने उन्हें स्वर्ग ले जाकर संत टॉमस के अच्छे कर्मों द्वारा निर्मित महल दिखाया। गैड को फिर से जीवन प्रदान किया गया और उन्होने व गुदफर ने ईसाई धर्म स्वीकार कर लिया।

## कालक्रम
गुदफर के सिक्के, जिनमें से कुछ पर उनका भारतीय नाम गुन्दफर्न अंकित है, यह संभावना दर्शाते हैं कि उन्होने पूर्वी ईरान और पश्चिमोत्तर भारत, दोनों पर एकछत्र शासन किया होगा। तख्त-ए-बही (पेशावर के निकट) के अभिलेख के अनुसार गुदफर ने कम से कम 26 वर्षों तक शासन किया, जो संभवत: 19 से 45 ई. तक रहा।
## सन्दर्भ

श्रेणी:46 में निधन
श्रेणी:हिन्द-पहलवी राजा
श्रेणी:सुरेन राजवंश
अफ़ार प्रदेश

**अफ़ार प्रदेश** (አፋር ክልል, Afar Region) इथियोपिया के ९ जाति-आधारित प्रदेशों का सबसे उत्तरी प्रदेश है। यह पहले प्रदेश-२ के नाम से जाना जाता था। इसकी उत्तरी सीमा इरित्रिया और पूर्वी सीमा जिबूती से लगती हैं। यहाँ अफ़ार भाषा बोलने वाले अफ़ार लोग बहुसंख्या में हैं और प्रान्तीय आबादी का लगभग ९०% हैं। प्रसिद्ध अफ़ार द्रोणी इस प्रदेश के उत्तर में स्थित है और महान दरार घाटी का हिस्सा है। अफ़ार प्रदेश की राजधानी सेमेरा है, जो एक नवनिर्मित शहर है।

## इन्हें भी देखें
*अफ़ार लोग
*इथियोपिया के उपविभाग

## सन्दर्भ


श्रेणी:अफ़ार प्रदेश
श्रेणी:इथियोपिया के उपविभाग
अफ़ार लोग

**अफ़ार**, जिन्हें **क़फ़ार** और **दनाकिल** भी कहते है, अफ़्रीका के सींग के क्षेत्र में रहने वाला एक समुदाय है। वे मुख्य रूप से इथियोपिया के अफ़ार प्रदेश में और उत्तरी जिबूती में रहते हैं, हालांकि इसके कुछ सदस्य इरित्रिया के दक्षिणी भाग में और सोमालिया भी बसे हुए हैं। वे अफ़ार भाषा बोलते हैं।

## इन्हें भी देखें
*अफ़ार भाषा

## सन्दर्भ


श्रेणी:अफ़ार प्रदेश
श्रेणी:इथियोपिया की मानव जातियाँ
श्रेणी:जिबूती की मानव जातियाँ
श्रेणी:इरित्रिया की मानव जातियाँ
श्रेणी:सोमालिया की मानव जातियाँ
बस्टर कीटन

**जोसफ फ्रेंक "बस्टर" कीटन** (4अक्टूबर 1895 – 1 फ़रवरी 1966) एक अमेरिकी हास्य अभिनेता, फिल्म निर्माता, निर्देशक और लेखक थे। उन्हें मुख्यतः उनकी मौन फ़िमों के लिए जाना जाता है, जिनमें वो भावशून्य, आत्मसंयम के साथ लगातार कार्य के ट्रेडमार्क का नाम प्राप्त किया "द ग्रेट स्टोन फेस"।

"एंटरटेनमेंट वीकली" नामक अमेरिकी पत्रिका ने बस्टर कीटन (आजीवन अभिनय नाम) को सातवें सबसे महान निर्देशक के रूप में चुना।
## प्रारंभिक बर्ष
प्रारंभिक फिल्म युग के ज़बरदस्त हास्य कलाकारों में से एक, जोसेफ फ्रैंक कीटन IV का जन्म 4 अक्टूबर, 1895 को पाइका, कंसास में हुआ था। उनके माता-पिता, जो और मायरा, दोनों ही वयोवृद्ध कलाकार थे, और कीटन ने पहली बार 3 वर्ष की आयु में अपने अभिनय में शामिल होने के बाद प्रदर्शन करना शुरू किया। जैसा कि किंवदंती है, सीढ़ियों की एक उड़ान नीचे गिरने के बाद उन्होंने "बस्टर" का नाम कमाया, जब वह 18 महीने का था। जादूगर हैरी हौदिनी ने बच्चे को उकसाया और लड़के के माता-पिता ने चुटकी लेते हुए कहा, "यह एक वास्तविक बस्टर था!" Keaton जल्दी से विकसित होने के लिए एक बिट के आसपास खटखटाया जा रहा था। अपने माता-पिता के साथ एक ऐसे कार्य में काम करना, जो खुद को उबड़-खाबड़ होने पर गर्व करता था, कीटन अक्सर अपने पिता द्वारा इधर-उधर उछाला जाता था। इन प्रदर्शनों के दौरान कीटन ने डेडनेस लुक प्रदर्शित करना सीख लिया जो बाद में उनके कॉमेडी करियर की पहचान बन जाएगा। "यह थिएटर के इतिहास में अब तक का सबसे बड़ा नॉकआउट एक्ट था," बाद में उन्होंने अपने माता-पिता के साथ किए गए प्रदर्शनों के बारे में कहा। 1907 से शुरू होकर, कीटन ने मिशिगन के मुस्केगॉन में कई बचपन की गर्मियों में बिताया, जहां उनके पिता ने द एक्टर्स कॉलोनी की स्थापना में मदद की थी। उस समय, यह क्षेत्र वूडविलियन कलाकारों के लिए एक गंतव्य बन गया था और समुदाय ने युवा मनोरंजनकर्ता को प्रेरित किया।

## सन्दर्भ

## बाहरी कड़ियाँ
* 
* 

श्रेणी:1895 में जन्मे लोग
श्रेणी:१९६६ में निधन
भारतीय रिज़र्व बैंक के गवर्नर

**भारतीय रिज़र्व बैंक के गवर्नर**, भारत के केन्द्रीय बैंक, भारतीय रिज़र्व बैंक, के सबसे वरिष्ठ बैंककर्मी होते हैं। 1935 में स्थापना के बाद, भारतीय रिज़र्व बैंक की कमान अब तक कुल 25 गवर्नर संभाल चुके हैं। रिज़र्व बैंक के पहले गवर्नर सर ओसबोर्न स्मिथ थे और वर्त्तमान नवनियुक्त पूर्व राजस्व सचिव व वित आयोग के वर्तमान सदस्य संजय मल्होत्रा बनाये गये हैं, जिन्होंने 11 दिसंबर 2024 को पदभार ग्रहण किया। व रिजर्व बैंक के 26 वें गवर्नर बने हैं।

## [[गवर्नरों की सूची|गवर्नरों]] की सूची

भारतीय रिजर्व बैंक के गवर्नर का पद सँभालने वाले लोगों की सूची इस प्रकार है: -

## सन्दर्भ

श्रेणी:भारतीय रिज़र्व बैंक के गवर्नर
ओसबोर्न स्मिथ

**सर ओसबोर्न आरकेल स्मिथ** (26 दिसम्बर 1876 - 30 अगस्त 1952) 1 अप्रैल 1935 से 30 जून 1937 तक भारतीय रिज़र्व बैंक के पहले गवर्नर थे। 

स्मिथ एक पेशेवर बैंकर थे और उन्होंने ऑस्ट्रेलिया के कॉमनवेल्थ बैंक में 20 साल एवं न्यू साउथ वेल्स बैंक में 10 साल की सेवा की। १९२६ में वे इंपीरियल बैंक ऑफ इण्डिया के प्रबंधक गवर्नर बने। 1 अप्रैल 1935 को उन्हें भारतीय रिज़र्व बैंक का गवर्नर नियुक्त किया गया। अपने कार्यकाल में उन्होंने किसी बैंक नोट पर हस्ताक्षर नही़ किए।
## सन्दर्भ

श्रेणी:१८७६ जन्म
श्रेणी:१९५२ में निधन
श्रेणी:भारतीय रिज़र्व बैंक के गवर्नर
ओरोमिआ प्रदेश

**ओरोमिआ प्रदेश** (ኦሮሚያ ክልል, Oromia Region) इथियोपिया के ९ जाति-आधारित प्रदेशों में से एक है। क्ष्रेत्रफल और जनसंख्या दोनों के आधार पर यह इथियोपिया का सबसे बड़ा प्रदेश है। यहाँ के ८५% से अधिक लोग ओरोमो जाति के हैं।

## इन्हें भी देखें
*इथियोपिया के उपविभाग

## सन्दर्भ


श्रेणी:ओरोमिआ प्रदेश
श्रेणी:इथियोपिया के उपविभाग
जेम्स ब्रेड टेलर

**सर जेम्स ब्रेड टेलर** (21 अप्रैल 1891 - 17 फ़रवरी 1943) भारतीय रिजर्व बैंक के प्रथम डिप्टी गवर्नर व ओसबोर्न स्मिथ के बाद दूसरे गवर्नर थे। उन्होंने 1 जुलाई 1937 से 17 फ़रवरी 1943 को अपनी मृत्यु तक यह पद संभाला। 

1 अप्रैल 1935 को उन्हें तथा सर सिकंदर हयात खान को भारतीय रिजर्व बैंक के प्रथम डिप्टी गवर्नर नियुक्त किया गया। 1 जुलाई 1937 को वे गवर्नर के पद पर पदोन्नत हुए।

## सन्दर्भ

श्रेणी:1891 में जन्मे लोग
श्रेणी:१९४३ में निधन
श्रेणी:भारतीय रिज़र्व बैंक के गवर्नर
श्रेणी:भारतीय सिविल सेवक
श्रेणी:भारतीय रिज़र्व बैंक के डिप्टी गवर्नर
नाभिकीय प्रौद्योगिकी

right|thumb|300px|नाभिकीय औषधि : पॉजि़ट्रान उत्सर्जन टोमोग्राफी (PET)
उन सभी प्रौद्योगिकियों को **नाभिकीय प्रौद्योगिकी** (Nuclear technology) कहते हैं जिनमें कोई नाभिकीय अभिक्रिया सम्मिलित हो। नाभिकीय ऊर्जा, नाभिकीय औषधि, परमाणु हथियार आदि नाभिकीय प्रौद्योगिकी के प्रमुख उदाहरण हैं। वास्तव में नाभिकीय प्रौद्योगिकी का क्षेत्र बहुत विस्तृत हो चुका है तथा यह धूम संसूचक (smoke detectors) से लेकर नाभिकीय रिएक्टर और परमाणु अस्त्रों तक फैली हुई है।

## इन्हें भी देखें
* नाभिकीय संलयन
* नाभिकीय विखंडन
* नाभिकीय ऊर्जा
* नाभिकीय ऊर्जा संयंत्र
* नाभिकीय चिकित्सा
* नाभिकीय इंजीनियरी

## बाहरी कड़ियाँ
* बीएआरसी ने परमाणु कृषि तकनीक से विकसित की 41 नई फसलें

श्रेणी:नाभिकीय प्रौद्योगिकी
बेनेगल रामा राव

**सर बेनेगल रामा राव** (1 जुलाई 1889 - 13 दिसम्बर 1969) 1 जुलाई 1949 से लेकर 14 जनवरी 1957 तक भारतीय रिज़र्व बैंक के चौथे गवर्नर थे। 

भारतीय सिविल सेवा में शामिल होने के बाद एवं भारतीय रिजर्व बैंक के शामिल होने से पहले उन्होंने निम्न पदों पर कार्य किया -

* मद्रास सरकार के उप सचिव (1919–1924)
* वित्त विभाग (1925–1926) में भारतीय कराधान समिति के सचिव
* वित्त विभाग (1926–1928) में उप सचिव
* साइमन कमिशन (1928–1930) के वित्तीय सलाहकार
* उद्योग विभाग के संयुक्त सचिव
* गोलमेज सम्मेलन के सचिव 
* संसद की संयुक्त प्रवर समिति में भारतीय विधेयक (1931-1934)
* लंदन में भारत के उप उच्चायुक्त (1934–1938)
* दक्षिण अफ्रीका में भारत के उच्चायुक्त (1938–1941)

## सन्दर्भ

श्रेणी:1889 में जन्मे लोग
श्रेणी:१९६९ में निधन
श्रेणी:भारतीय रिज़र्व बैंक के गवर्नर
श्रेणी:भारत के अर्थशास्त्री
श्रेणी:भारतीय सिविल सेवक